procesaur/Wiki.mk huggingface dataset:
Помона

Помона — божица на плодовите во римската митологија. Таа ја презирала љубовта на Силван и Пик, но се омажила со Вертумноо откако тој ја надитрил, преправен како старица. Нејзиниот висок свештеник бил наречен ''flamen Pomonalis''. Ножот за кроење бил нејзин атрибут. Таа е исклучиво римска божица и особено била поврзувана со цветањето на дрвјата пред берба.
Помона исто така се поврзувала со изобилството. На статуи и фасадни украси од XIX век таа е прикажана како носи голема чинија со овошје или рог на изобилството („корнукопија“).
1 Поврзано
* Римска митологија
* 32 Помона — астероид наречен по божицата
Флора (божица)

Во римската митологија, Флора била божица на цвеќињата и пролетта. Иако била релативно низок лик во римската митологија, како една од неколкуте божици на плодноста и заради нејзината поврзаност со пролетта, таа сепак играла некоја улога, посебно при доаѓањето на ова годишно време. Нејзиниот фестивал, ''Флоралии'' се одржувал на 28. април или рано во мај и го симболизирал обновувањето на животниот циклус. Одлики на овој фестивал биле играњето, пеењето и цвеќињата. Нејзиниот грчки еквивалент била Хлора. Флора била омажена за Фавонј (Зефир), богот за ветерот. Заради нејзината поврзаност со растенијата, поимот „флора“ се однесува на растителниот свет. Флора добила на поголемо значење во неопаганската обнова кај Ренесансните хуманисти отколку што имала во Стариот Рим.
<gallery>
<gallery>
Поп-музика

Поп-музиката, во зависност од контекстот, се користи или како скратена форма за популарна музика или како поим за нејзин поджанр. Општо земено, поп-музиката содржи едноставни мелодии со певливи рефрени. Поп-песните често имаат „кука“, една или повеќе музички идеи повторувани за да го привлечат („закачат“) вниманието на слушателот. Кука може да биде било кој дел од песната и може да претставува музичка мелодија, ритам, вокал или како што е често случајот, мешавина од сите нив. Поп-музиката е обично лесна за слушање за било којшто е културно наклонет да земе учество во неа, дури и за музичкиот новајлија. Поп-музиката се смета за најкомерцијализиран вид на музика.
1 Светски поп
* Џастин Бибер
* Мајкл Џексон — нарекуван и „Крал на поп-музиката“
* Бритни Спирс — нарекувана "Принцеза на поп-музика"
* Кристина Агилера
* Мадона — нарекувана "Кралица на поп-музика"
* Роби Вилијамс
* Џастин Тимберлејк
* Ли Рајан
* Селин Дион
* One Direction
* Шерил Кол
* Little Mix
*''The Vamps''
2 Македонски поп
* Тоше Проески
* Александар Митевски
* Александра Пилева
* Ѓоко Ѓорчев
* Биба Додева
* Владо Јаневски
* Дарио
* Дуле и Коки
* Елена Ристеска
* Јован Јованов
* Калиопи
* Каролина Гочева
* Кристина Арнаудова
* Куку Леле
* Маријан Стојановски
* Мартин Вучиќ
* Ребека
* Ристо Самарџиев
* Тамара Тодевска
* Ален Хасановиќ
* Филип Пешевски
3 Продуценти на македонска поп-музика
* Александар Митевски
* Валентино Скендеровски
* Дарко Димитров
* Јован Јованов
* Кристијан Габровски
* Роберт Билбилов
4 Поп-музиката како тема во уметноста
* „Господинот Когито и попот“ — песна на полскиот поет Збигњев Херберт.* „Ова е поп“ (англиски: ''This Is Pop'') — песна на американската рок-група ''XTC'' од 1978 година.
5 Наводи
*
Палес

Во римската митологија, Палес бил божество на овчарите, крдата и добитокот. Некои го сметале ова божество за машки, а некои за женско, а постои и можност да биле две божества во пар (бидејќи ''Pales'' може да биде и еднина и множина на латински). Палес бил малку познато божество за кое имаме многу малку информации.
Фестивалот на Палес се нарекувал Парилии, и се славел на 21 април. На овој ден добитокот се водел преку логорски огништа. Друг фестивал во чест на Палес, но сега посветен на „двата Пала“ (''Palibus duobus'') се одржувал на 7 јули.
Марко Атилиј Регул изградил храм на Палес во Рим по неговата победа над Салентините во 267 BC. Се смета дека тој бил сместен на Палатинското Брдо, но, можно е и да се наоѓал на патот на тиумфот, на Марсовото Поле или на Авентинското Брдо.
Фауна (божица)

Во римската митологија, фауна е име на:
* Бона Деја, која била божица на плодноста, лечењето, девственоста и жените. Таа исто така е позната како Марика.
* Опс, божество на плодноста и божица на земјата од сабинско потекло.
* Тера (божица), божица на Земјата.
nl:Faunus (god)
Пребарувач

Пребарувач — програм што служи за пребарување на информации на семрежјето (пред сè со впишување на клучни зборови или изрази). Резултатите од пребарувањето најчесто се прикажани како список на адреси/страници кои ги содржат бараните информации.
Пребарувачите бараат информации од севкупните информации достапни на семрежјето а потоа ги ставаат на располагање на нивните корисници. Некои од нив користат т.н. пајаци (''spiders''), односно автоматизирани разгледувачи, кои ги крстосуваат страниците „скокајќи“ од врска до врска. Други пак, меѓу кои и Најди! ги примаат податоците од други извори, на пример директно од мрежните места кои изработуваат нови содржини.
1 Поврзано
* Метапребарувач
* Семантичка пајажина
* Список на пребарувачи
* Колаборативен пребарувач
Бона Деја

Во римската митологија, Бона Деја („добрата божица“) била божица на плодноста, лекувањето, девственоста и жените. Таа била ќерка на Фаун и понекогаш била нарекувана Фауна.
Храмт на Бона Деја во Рим стоел на Авентинскиот Рид. На 4 декември, во куќата на некој познат магистрат биле вршени тајни обреди во нејзина чест. Ова било сосема женско случување; дури и слики од мажи и машки животни биле забранети, заедно со зборовите „вино“ и мирта заради тоа што Бона Деја еднаш била истепана од нејзиниот татко со миртов стап зошто била пијана.
Нејзиниот јавен фестивал бил на 1 мај. Учеството на мажи било забрането.
Болните биле негувани во градините на нејзините храмови, каде свештеничките одгледувале лековити билки.
Таа исто така била поврзувана со рогот на изобилството, змиите и монетите. Нејзиниот лик често бил ставан на монети.
Марика

Во римската митологија, Марика е друго име на божицата Бона Деја.
Во старогрчката митологија, Марика била нимфа, мајка на Латин. Фаун му родителствувал на Латин. Фаун понекогаш се спомнува како син на Марика. Светата шума близу Минтурне била посветена на Марика. Блиското езеро исто така било именувано по неа.
1 Поврзано
* Вергилиј (VII, 47)
* Ливиј (XXVII, 37,2)
Камени

Во римската митологија, Камените изворно биле божици на изворите, бунарите и фонтаните, или водни нимфи на Венера. Тие биле мудри, и понекогаш ја претскажувале иднината. Иамло четири камени: Кармента, Егерија, Антеворта и Постворта. Тие биле обожувани во Порта Капена близу Рим. Карментија (или карментис) била главната нимфа - затоа изворот и забелот кај Порта Капена бил посветен на неа. На нејзиниот фестивалски ден, т.н. Карменталии кои паѓале на 11 и 15 јануари, Весталките земале вода од тој извор за употреба во обредите.
Подоцна овие нимфи биле поистоветени со грчките музи.
Кармента

Во римската митологија, Кармента била божица на породувањето и пророштвото, поврзана со техничките иновации како и заштитата на мајки и деца. Таа била заштитник на бабиците. Кармента била мајка на Евандер. Најзиното име доаѓа од ''carmen'', што значи „магија“, оракл или песна, а исто така е корен на зборот ''шарм''. Се сметало дека Кармента ја има измислено латиницата.
Кармента била една од Камените. Водичот на нејзиниот култ бил наречен ''flamen carmentalis''.
Во нејзиниот храм било забрането да се носи кожа и слично, кој се наоѓал до Порта Карменталис во Рим.
нејзиниот фестивал наречен Карменталии, бил прославуван главно од жени на 11 јануари и 15 јануари.
Избори

Изборите се процес на донесување одлуки при кој граѓаните гласаат за кандидатот или политичката партија кој го претпочитаат како свој претставник во претставничкото тело. Во современите демократски системи изборите го претставуваат механизмот преку кој се пополнуваат мандатите во законодавните тела, а понекогаш и во извршните и судските органи. Покрај на државно ниво, избори се спроведуваат и во многу граѓански организации.
1 Изборите како тема во популарната култура
* „Уште едни крвави избори“ (''Another Bloody Election'') - песна на британската рок-група „Килинг џоук“ (''Killing Joke'') од 1996 година.
2 Поврзано
* Избори во Република Македонија
Алајдин Абази

Алајдин Абази (Тетово, ) — македонски теоретски електротехничар и академик, универзитетски професор и член на МАНУ.
1 Животопис
Абажи е роден во Тетово, Република Македонија. Завршил на тетовската гимназија, а дипломирал во 1965 г. на Електро-техничкиот Факултет при Универзитетот во Загреб, Хрватска, каде што и магистрирал во 1973 година, а во 1977 и докторирал на истиот универзитет бранејќи ја докторската дисертација на тема ''"Складирање и неутрализирање на електрично полнење на изолациони филмови”''. Во моментот е ректор на Универзитетот на Југоисточна Европа во Тетово.
Од 1966 до 1969 тој работел како професионален инжeнер во регионот. Во 1969 тој се вработил на Универзитетот во Приштина каде и бил Декан на Техничкиот Факултет (1979-1981), а во 1985 бил назначен за редовен професор на Одделот за Теоретска Електротехника.
Од 1982 до 1990, паралелно со неговата академска работа бил избран и за Претседател на Одборот на Институтот за истражување и развој „Инкос“ и Заменик претседател на одборот за Електро-Економија во Косово. Тој бил член на Одборот на ЈУ-САД за Научна и Истражувачка Соработка.
Неговите интереси за образованието, умешноста и способноста за зборување на странски јазици му овозможиле да предава и истражува и надвор од земјата, вклучувајќи ја и работата на Универзитетот во Северен Велс во Велика Британија, Јаш во Романија, Тирана во Албанија и на Академијата за Науки и Уметности во Кина. Тој како стипендист на Фулбрајт има поминато една година на Универзитетот Западна Вирџинија во САД. Д-р Абази има издадено повеќе од педесет научни статии и има учествувано во голем број научни проекти.
Во 2001 г. професор Абази е назначен за директор на фондацијата во Тетово. По изградбата и отворањето на тетовскиот универзитет ЈИЕУ (Штулов универзитет), д-р Абази е назначен за ректор на универзитетот.
Кулан (опсадна машина)

Кулан била посткласична римска опсадна машина, кој го добил името по начинот на кој таа удира, кој е сличен на ударите на куланот (диво магаре). Машината е вид на катапулт кој користи вртлив притисок од извртена ортома, за зачувување на енергија за ударот.
Куланот се состоел од рамка која лежела на земја за чиј преден крај вила поврзана вертиканла рамка од полно дрво; низ оваа рамка одела осовина, која имала една цврста препрека. На крајот на препреката иамло чатал кој го исфрлал проектилот.
Во акција рамката се туркала наназад, напнувајќи ги ортомите или сличните пружини со мотовило, и потоа наеднаш се отпуштала. Препреката така удирала во запиралката на вертикалната рамка, и проектилот од крајот на препреката бил исфрлан.
Куланите во Римското Царство се користеле за опсади на тврдини и населби. Кај нив често се употребувале огромни камења кои се облевале со запалива материја и се палеле пред исфрлање.
Во средниот век (запишано околу 1200) се користела помалку моќна варијанта на куланот која користела прицврстен сад наместо чатал. Ова служело за исфрлање на многу проектили со мала големина, наместо еден голем. Оваа машина исто така се нарекува ''мангонел'', иако истото име се користи и за неколку разни опсадни машини.
Микенски јазик

Микенски јазик — најстариот докажан облик на грчкиот јазик, кој се зборувал на грчкото копно и на Крит од XVI до XI п.н.е., пред дорската инвазија. Јазикот е зачуван во записи во линеарното писмо Б, писмо измислено на Крит пред XIV век п.н.е.. Највеќето примери за ова писмо се наоѓаат на глинени таблици во Кносос и Пилос. Јазикот го носи името по Микена, првата пронајдена палата.
Таблиците долго време никој не можел да ги дешифрира, сè до дефинитивниот успех на Мајкл Вентрис во 1952 кога тој успешно покажал дека тоа бил ран облик на грчкиот јазик.
Текстовите на таблиците се главно пописни листи. на тој јазик нема зачувано никаква проза, приказни, поезија или митологија. Но сепак, од нив можеме да заклучиме многу за луѓето кои ги напишале, и за Микенскиот период воочи т.н. Грчко Темно доба.
1 Фонологија и правопис
Микенскиот јазик е зачуван во облик на писанија во линеарното писмо Б, и се состои од 200 слоговни знаци и логограми. Бидејќи линеарното писмо Б се развило од линеарното писмо А, писмото на недешифрираниот минојски кој не бил воопшто сроден со грчкиот, тоа наполно не ја рефлектира микенската фонетика: согласните грстови мораат да се разложуваат правописно, и буквите ''р'' и ''л'' не се сѐ уште правилно подвоени, нити пак имаме подвојување за грчките фонолошки категории гласовни/безгласовни (освен денталите ''д'', ''т'') и аспирираните/неаспирираните; крајносложните ''л'', ''м'', ''н'', ''р'', ''с'' се испуштени.
Писмото разликува пет самогласки, ''а'', ''е'', ''и'', ''о'', ''у'', полусамогласките ''w'' (кратко у) и ''ј'', трите звучни букви, ''м'', ''н'', ''р'' и седум затворени букви, ''д'', ''к'', ''п'', ''q'' (ку), ''с'', ''т'', ''з'' (сосе , и , гласови кои подоцна станале грчко ζ).
Така ''*крусос'', „злато“ се пишувало со слоговните знаци 𐀓𐀬𐀰 ''ку-ру-со'', ''*гвоус'', „крава“ со знаците 𐀦𐀄 ''куо-у'' и ''*калкос'' „бронза“ до 𐀏𐀒 ''ка-ко''.
Микенскиот грчки јазик се одликува со некои од архаичните караткеристики на индоевропскиот јазик, како усненозаднонепчена согласки кои се промениле по звук во зависност од контекстот со времето кога алфабетското грчко писмо почнало да се употребува неколку стотини години подоцна.
2 Корпус
:''Главна статија: Корпус на Линеарното писмо Б''
Корпусот на микенските записи се состои од околу 6000 таблици и керамички фрагменти запишани со линеарното писмо Б, од LMII до LHIIIB. Сè уште не се пронајдени преводи на ова писмо или пак споменици напишани на него.
Доколку е вистинско, Кафканиското камче кое датира од XVII век п.н.е., е најстариот микенски напис, и така најраното зачувано сведоштво за грчкиот јазик.
Панкреас

Панкреасот или поджелудочната жлезда е жлезда со двојно лачење - егзокрино (надворешно) и ендокрино (внатрешно). Оваа жлезда е сместена под желудникот, веднаш до дванаесетпалечното црево, со кое е и анатомски поврзана преку панкреасниот канал.
Егзокрината функција на панкреасот е претставена со лачењето на панкреасниот сок, кој има важна улога во варењето на храната во дигестивниот систем. Токму затоа често панкреасот се смета како дел од овој систем. Ендокрината функција на поджелудочната жлезда се состои во лачењето на два мошне значајни хормони - инсулин и гликагон, кои учествуваат во регулацијата на нивото на гликоза (во секојдневието познато како шеќер) во крвта, односно состојбите на хипогликемија и хипергликемија.
1 Физиологија
1.1 Егзокрина функција на панкреасот
Панкреасниот сок се излачува од панкреасот преку панкреасниот канал во дванаесетпалечното црево. Тој е смеса од протеолитички ензими во форма на проензими (неактивна форма на ензимот) - трипсиноген и химотрипсиноген. Тие се активираат во тенкото црево во трипсин и химотрипсин. Овие ензими ги разложуваат белковините до прости белковини и аминокиселини. Во панкреасниот сок има и два ензими кои ги разложуваат нуклеинските киселини (ДНК и РНК) до мононуклеотиди. Дневната количина на излачен панкреасен сок е од 800 до 1500 cm<sup>3</sup>.
1.2 Ендокрина функција на панкреасот
Делот од панкреасот кој има ендокрина функција е изграден од приближно 3 милиони панкреасни островчиња. Секое островче е изградено од четири главни видови на клетки. Тие релативно тешко можат да се разликуваат меѓу себе со употреба на стандардните техники за боење, но можат да се класифицираат во зависност од нивната секреција на: α алфа клетки кои секретираат гликагон (ја зголемува концентрацијата на гликоза во крвта), β бета клетки кои секретираат инсулин (ја намалува концентрацијата на гликоза во крвта), δ делта клетки кои секретираат соматостатин (ја регулира/запира секрецијата од α и β клетките) и PP клетки, или γ (гама) клетки, кои секретираат панкреасен полипептид.
Основната физиолошка улога на инсулинот е намалување на концентрацијата на гликозата во крвта (хипогликемично дејство) и го овозможува преносот на гликоза преку клеточната мембрана. Гликагонот има спротивно, антагонистичко дејство од инсулинот врз концентрацијата на гликоза во крвта. Тоа значи дека гликагонот, при состојба на хипогликемија, ја зголемува концентрацијата на гроздовиот шеќер во крвта. Тоа го остварува преку разградување на резервниот јаглехидрат гликоген во црниот дроб до гликоза (процес познат и како гликогенолиза).
Регулацијата на лачењето на овие два хормона од страна на панкреасот се остварува со количеството на гликоза во крвта. Врз секрецијата на инсулинот влијае и вегетативниот нервен систем. Притоа, парасимпатикусот ја зголемува, а симпатикусот ја намалува неговата секреција.
Демократски сојуз

Демократскиот сојуз (ДС) — политичка партија од Република Македонија. Основана е на 25 март 2000 година. Нејзин претседател е Павле Трајанов.
1 Цели на партијата
Поттикнување и развој на демократските процеси и владеење на правото, заштита и унапредување на основните човекови права и слободи, заштита на националните и државните интереси, суверенитетот територијалниот интегритет на Република Македонија, остварување на економски, социјални, политички, културни и други права и уверувања на граѓаните, ефикасна борба против организираниот криминал, корупцијата и наркоманијата, вклучување на граѓаните во создавањето и решавањето на актуелните животни прашања, слобода на информирањето и воспоставување на јавноста како коректор на извршната, законодавната и судската власт и учество во постапката за избор на претставници во органите.
2 Политичка активност
Партијата за првпат учествувала самостојно на парламентарните избори во 2002 година на кои освоила 1,2% од гласовите и не успеала да освои мандат. Во декември 2003 година стапи во коалиција „Третпат“, заедно со Демократската алтернатива и со Социјалистичката партија на Македонија. По повлекувањето на партијата од коалицијата пред локалните избори 2005 година, партијата останала во коалиција со СПМ, а подоцна овие две партии се приклучиле во изборна коалиција предводен од ВМРО-ДПМНЕ, во чиј состав настапиле и на парламентарните избори 2006 година. На овие избори за пратеник во Собранието на Република Македонија бил избран претседателот на партијата, Павле Трајанов. Партијата останала во коалицијата предводена од ВМРО-ДПМНЕ и на трите последователни парламентарни избори во 2008, 2011 и 2014.
На парламентарните избори во 2016 година, Демократскиот сојуз учествувал во коалицијата „Коалиција за промени и правда“ составена од партиите ФроДеМ, МОРО-РП и ДЕМОС. Коалицијата освоила 10.028 гласови или 0,84% од вкупниот број на гласови и не успеала да освои пратеничко место.
На парламентарните избори во 2020 година, партијата учествувала во коалиција предводена од СДСМ и освоила 1 пратеничко место.
На парламентарните избори во 2024 година, партијата учествувала во коалиција предводена од ВМРО-ДПМНЕ, каде не освоила пратеничко место.
Жолто тело

Жолтото тело (на латински ''corpus luteum'') е мала, привремена ендокрина структура кај женските цицачи. Се развива од оваријален фоликул за време на лутеинската фаза од оваријалниот циклус, од кого ќе се развие зрела јајце-клетка во овулацијата. Додека јајце-клетката преминува преку јајцеводите во матката, жолтото тело останува во јајчникот. Тоа се содава 8 ден од овулацијата.
1 Функција
Жолтото тело е есенцијално за воспоставување и одржување на бременоста на жената. Во јајчникот, жолтото тело лачи естрогени и прогестерон, кои се стероидни хормони одговорни за истенчувањето на ендометриумот и неговиот развиток и одржување. Доколку не дојде до оплодување на јајце-клетката, жолтото тело престанува да лачи прогестерон и дегенерира (по приближно 14 дена кај луѓето). Тогаш тоа преминува во бело тело, кое е маса од фиброзно ткиво.
Доколку настане оплодување, плацентата го секретира хормонот човечки хорионски гонадотропин (hCG) или сличен хормон кај другите видови. Овој хормон го сигнализира жолтото тело да продолжи со лачењето на прогестеронот за да го одржи ендометриумот во кој ќе се смести зиготот. Од тука натаму жолтото тело се нарекува ''corpus luteum graviditatis''. Вмешувањето на хормонот простагландин предизвикува дегенерација на жолтото тело и абортус на фетусот. Како и да е, кај плаценталните животни како човекот, плацентата ја презема и функцијата на секреција на прогестерон, така што жолтото тело дегенерира во бело тело без загуба на ембрионот или фетусот.
2 Структура
Жолтото тело е обично релативно многу поголемо од јајчникот; кај луѓето, големината варира од 2 до 6 cm во пречник. Клетките на ова тело се развиваат од фоликуларните клетки кои го обиколуваат оваријалниот фоликул. Гранулозните клетки постануваат надворешна ''granulosa lutein'' обвивка и секретираат прогестерон. ''Theca interna'' клетките постануваат внатрешната ''theca lutein'' обвивка која секретира естроген.
Кабул

Кабул (персиски: کابل) е главен град на Авганистан. Има околу 2,5 до 4 милиони жители. Тој е економски и културен центар, стратешки сместен во тесна долина на реката Кабул, високо во планините пред преминот Кајбер. Кабул е поврзан со тунел под планината Хиндукуш со Таџикистан. Лежи околу 1.800 m надморска висина. Континуираната војна од 1979 година го ограничи производството на градот. Кабул останува еден од најминираните градови во светот. Населението на Кабул е мултикултурно и мултиетничко, што ја рефлектира историјата на Авганистан. Така, можат да се сретнат Паштуни, Таџици и Хазари. Кабул е сѐ уште во процес на повторна изградба по декадите со војни и уништувања, па затоа не може со сигурност да се одреди бројот на жителите на градот.
Багдад

Багдад (арапски: بغداد), чие име доаѓа од персиското ''Баагх-даад'' или ''Баг-Да-Ду'' (со значење ,,Градината на Бог") е главен град на Ирак. Тој е вториот најголем град во арапскиот свет (по Каиро) и најголем град во Ирак, со население од 5.772.000 жители. Багдад се наоѓа на реката Тигар во централниот дел од земјата. Овој град некогаш бил центарот на Дар ал-Ислам, муслиманска цивилизација.
1 Историја
Багдад е основан во 762 година од страна на Калип Ал Мансур. Во 1853 година градот станува дел од Отоманското Царство, сè до 1917 година кога британски трупи за време на Првата светска војна го преземаат градот од Турците, и три години подоцна го прогласуваат за главен град на земјата со која управуваат до 1932 година.
2 Знаменитости
Во стариот дел на Багдад има пазар, кој води до современиот бизнис центар во кој се наоѓаат широки булевари. Заштитен знак на Багдад е Златната џамија, чии минариња се гледаат од целиот град. Златната џамија е една од најголемите шиитски светилишта.
3 Багдад како мотив во популарната култура
* „Багдадскиот крадец“ (англиски: ''Thief Of Baghdad'') — песна на англиската рок-група ''The Teardrop Explodes'' од 1980 година.
Џин Роденбери

Џин Роденбери (англиски: ''Gene Roddenberry'') ( – ) бил американски сценарист и продуцент. Тој е творецот на ''Star Trek''.
Роден е на 19 август 1921 година во Ел Пасо, Тексас. Детството го поминал во Лос Анџелес. Во младоста, тој има учествувано во Втората светска војна како воен пилот. За време на војната тој пишува стории и поеми кои биле објавувани во реномирани весници како што е ''New York Times''. Исто така бил дел и од полицијата во Лос Анџелес од 1949 до 1956 година.
Работи на сценарија за некои серии, и конечно во 1966, неговата најуспешна серија, Star Trek почнува редовно да се емитува. Исто така се јавува и како продуцент на неколку од долгометражните филмови, но и како консултант за серијалите кои настанаа од неговиот оригинален Star Trek. Неговото име, нормално може да го сретнете во било која епизода на Star Trek од било кој од 5 серијали, како и анимираната серија.
Во 1986 година, добива и своја ѕвезда во Холивуд, и е првиот сценарист/продуцент кој добил своја ѕвезда на Патеката на славните.
Следната година почнува да се прикажува ''Star Trek: The Next Generation'', која за 7 години прикажувања има добиено многу Emmy награди.
Роденбери е исто така добитник и на Jack Benny Memorial Award, награда за животно дело.
Роденбери почина на 24.10.1991, оставајќи ја зад себе својата сопруга Мејџел Берет, добро позната на обожавателите на ''Star Trek: TOS'', бидејќи ја толкуваше улогата на медицинската сестра Chapel. Исто така остави и три деца, 1 син и две ќерки од неговиот претходен брак.
Фолис

Првобитно во раниот римски период со терминот фолис се означувало ќесе со определена количина бронзени пари. Со монетарната реформа на Диоклетијан (284-305) во 294 г. била воведена нова голема бронзена монета, чие античко име не е познато, која денес се нарекува нумус или фолис. Тежината на оваа монета изнесува околу 10 г, а истата содржи околу 4% сребро кое е нанесено врз бронзата. Со монетарната реформа во 301 г. тежината на фолисот е редуцирана. Во времето на Константин I (306-337) фолисот, односно нумусот е уште помал и речиси не содржи сребро.
Повторното воведување на фолисот како голема бронзена монета се случило во 498 г. со монетарната реформа на Анастасиј I (491 - 518). Со таа реформа биле воведени знаци на вредност (букви од грчката азбука) забележани на реверсната страна на монетата: М (40), К (20), И (10) и Е (5) нумии, кои се употребувале околу 300 години од нивното воведување, иако во последните децении на употреба буквите го изгубиле своето значење, како ознака за вредноста.
1 Поврзано
* Империјално монетоковање
* Рановизантиско монетоковање
* Солидус
* Семис
* Тремиз
* Милиаренс
Теорба

Теорба (итал. ''tiorba'') — вид на долговратна лејта усовршена во доцниот XVI век, заради потребата од поголем басов опсег за употреба во оперите на Фирентинската камерата и новите музички дела на основа на генералбас.
Музичарите ја конструирале теорбата со прилагодување на басова лејта (должина на жици ц.80+ см) со додаток на вратот каде додале бас жици, наречени дијапазони. Слични прилагодувања на тенорски лејти (должина на жици околу 55+ см) резултирале во создавањето на надлејтата, која е слична по изглед, но различно наштимана. Штимањето на теорбата генерално се одликува со со октавно поместување на двете најгорни жици, со тоа ограничувајќи го горниот дијапазон на инструментот.
При изведбата на генералбас, теорбата често се свири заедно со мала органа. Теорбата се користела сè до средината на XVIII век.
1 Поврзано
* Торбан — источноевропскиот предок на теорбата
* Автентична музичка изведба
Ријад

Ријад (|الرياض / ''Ar Riyāẓ'') е главниот град на Саудиска Арабија. Воедно, Ријад е најголем град во државата, како и главен град на покраината Ријад. Ријад е дел од историските региони Наџд и Јамама. Градот се наоѓа во центарот на Арапскиот Полуостров и тој е дом на околу 5,254,560 жители. Метрополитенската област Ријад има население од околу 7 милиони жители. Градот е поделен на 15 општински окрузи кои се под капата на општина Ријад и градоначалникот и гувернерот.
Градот лежи во „централниот коридор“ на Саудиска Арабија за развој, заедно со Бураида и Харџ во ријадската административна единица. Другите две области со концентрирано поголемо население се две крајбрежни области - околу Џида и Мека на Црвеното Море, и околу Џубаил и Дахран на Персискиот Залив.
Иако е многу сува областа во која е сместен градот, сепак паѓаат и дождови во мала количина. Пет брани ја собираат дождовницата. Има околу 96 бунари и 467 км цевкаст систем кој ја пренесува водата од центрите за отсолување на Персискиот Залив до градот.
1 Потекло на поимот
Името „Ријад“ потекнува од арапскиот збор ar и значи „градини“.
2 Поврзано
* Саудиска Арабија
* Градови во Саудиска Арабија
Хумидор

Хумидор (од |humidor = „навлажнувач“) може да биде било кој вид на кутија или соба со постојана влажност (и често, температура), која се употребува за складирање на пури. За приватна употреба се употребуваат мали кутии од дрво или акрилно стакло за неколку дузини пури, додека продавниците за пури имаат соби-хумидори кои понекогаш ја сочинуваат целата продавница. Хумидорите од сите големини користат влагомери за запазување на нивото на влажност.
0.1 Одржување
Идеалната влажност во хумидорот е 65-70%, при полна кутија. Што помалку пури има во кутијата, тоа повеќе влажноста опаѓа.
Хумидорите се прават од дрвото мирислива цедрела (''Cedrela odorata'') или од пластика. Шпанскиот кедар е прикладен за зреење (одлежување) на пури од три причини.
# Држи повеќе влага од речиси сите други дрва, така одржувајќи ја влажноста.
# Дрвото ја оддава својата арома на пурите ако се чуваат доволно долго. Затоа некои пури се обложени со фурнир од шпански кедар. Мешачите на тутун го користат за да му дадат екстра димензија и арома на тутунот.
# Шпанскиот кедар понекогаш ги одрвратува тутуновите буби, иако има случаи каде бубите го имаат пробиено дрвото. Овие милиметарски бубачки можат да ја уништат целата залиха на пури. Тие го јадат тутунот и лежат јајца, предивикувајќи понатамошна наезда. Овие бубачки може да се одвратат со поставање на хумидорот на темпратура не поголема од 20 °C бидејќи нивните јајца можат да се изведат само при минимална температура од 25 °C, иако постојат случаи кога тие се имаат изведено при пониски температури, доколку влажноста е висока.
Хумидорот мора да се навлажни пред да се користи кога е нов или кога бил вон употреба подолго време. Затоа, земете влажно крпче и навлажнете ја внатрешноста. Потоа ставете чашка за ракија во хумидорот и наполнете ја со дестилирана вода. Чувајте го хумидорот затворен преку ноќ. Ако водата е исчезната или речиси изчезнала, тогаш повторете го ова во рамките на следните 24 часа. Кога хумидорот ќе престане да впива влага, можете да ги ставите пурите. Навлажнувачкиот елемент или „сунѓерот“ ја чува влажноста на дрвото, кое пак ја држи влажноста на пурите.
1 Врвни марки на хумидори
1.1 Меѓународни
* Голден Хјумидор
* Ели Блу
* Алфред Данхил
1.2 Македонски
* Евро Мебел
Општина

Општина — основна административна единица на локалната самоуправа која опфаќа едно или повеќе населени места. Најчесто општината има градоначалник и совет во кој членуваат избрани претставници на месното население.
1 Локалната самоуправа во Македонија
Според македонскиот закон, општина претставува единица на локална самоуправа, како заедница на жителите на одредено подрачје, утврдено со закон, која преку своите органи и преку администрацијата и организираните јавни служби овозможува вршење на
надлежностите пропишани со закон. Во Македонија, општините се административни единици од прв степен. Надлежност на општината е збир на работи од јавен интерес од локално значење кои општината има право да ги врши на своето подрачје и е одговорна за нивното извршување. Граѓаните на Република Македонија кои имаат постојано живеалиште на подрачјето на општината се жители на општината, додека општината го уредува вршењето на своите надлежности со статутот и со други прописи. Со статутот на општината се уредуваат: организацијата и работењето на органите на општината и на комисиите на советот, начинот на информирање на граѓаните, случаите на исклучување на јавноста од седниците на советот, начинот и постапката за доставување претставки и предлози за работата на органите на општината и постапување по нив, начинот на организирање јавни трибини, спроведување анкети и прибирање предлози од граѓаните, како и начинот на извршување на обврските од областа на одбраната во воена состојба, како и други прашања од значење за локалната самоуправа. Општината има свое подрачје и име, утврдени со закон, а може да има свој грб и знаме. Грбот и знамето на општината се разликуваат од грбот и знамето на Македонија и од грбот и знамето на другите општини, Градот Скопје, како и грбовите и знамињата на другите држави, единиците на локалната самоуправа на други држави и на меѓународните организации.
Во периодот од 1996 до 2004 година, Македонија имала 123 општини; од август 2004 до 2013 година имало 84 општини, а по локалните избори во 2013 година, бројот на општините се намалил на 80. Од нив, 10 општини се во Скопје при што Градот Скопје е посебна единица на локалната самоуправа. По површината, најголема општина е Прилеп која има 1.194 км<sup>2</sup>, а најмала е Чаир со површина од 3,5 км<sup>2</sup>. По број на населението и според пописот од 2002 година, најголема општина е Куманово со 105 484 жители, а најмала е Вевчани со 2 433 жители. Притоа, 34 единици на локалната самоуправа се со седиште во град, а останатите 46 се со седиште во село.
2 Поврзано
* Општина (поим)
Вајтстон

Вајтстон (англ. ''Whitestone'') е еден од главните новозеландски производители на сирење сместен на Јужниот новозеландски остров. Вајтстон прават околу дузина специјализирани сирења, од кои најпознато е Вајтстонското Бри. Други видови кои се призведуваат се Ваитаки Камембер, Вајтстоун Фармхаус, Виндзор Блу, Моераки Беј Блу, Манука Фета и четири видови на овчи сирења (како Монте Кристо).
Седиштето на фирмата е во Оамару, а името го добила по варовникот познат како Оамаруански камен кој се експлоатира локално. Фирмата е горда на своите сосема органски производи, без никакви адитиви и добиток одгледуван на пасишта.
Земјоделска народна партија на Македонија

Земјоделската народна партија (ЗНП) — поранешна политичка партија во Република Македонија, која се залага за одбрана на правата на селското население. Првиот конгрес на партијата се одржал на 18 јуни 2005 година, кога за претседател на партијата бил избран Марјан Ѓорчев. По формирањето на партијата група независни пратеници, кои претходно ја напуштиле ВМРО-ДПМНЕ, станале пратеници на ЗНП: Марјан Ѓорчев, Михајло Георгиевски и Ванчо Стаменков, како и Аднан Ќахил од Партијата за движење на Турците.
По неуспешните преговори со ВМРО-ДПМНЕ, ЗНП се одлучила да учествува самостојно на парламентарните избори во 2006 година освојувајќи околу 12.500 гласови (1,35%).
Земјоделската народна партија била распуштена при крајот на 2006 година. Целото членство на ЗНП преминало во ВМРО-ДПМНЕ, партијата на која претходно ѝ припаѓало.
Кровна градина

Кровна градина или покривна градина е градина која се наоѓа на покривот (кровот) на една зграда.
Луѓето одгледувале растенија врз објекти уште од античко време. Покрај нивната украсна улога, растенијата на покривите можат да служат како храна, контрола на температура, архитектонско разубавување и рекреацион простор . Често по градовите не може да се најде простор за градини, што е главната причина за постоењето на кровните градини. Градината може да биде на покривот на автономна зграда која се грижи за сопствената вода и отпад. Хидропоници и други алтернативни методи можат да ги зголемат можностите за кровно градинарство со намалување, на пример, на потребата за земја или нејзината огромна тежина. Саксии и слични садови се користат доста често. Високопрофилен пример за кровна градина е чикашката општинска зграда.
Поврзаната идеја за жива машина е заснована на најосновниот начин на градинарство: фрлање на отпад (ѓубриво и отпадоци), кој е соодветно расцепкан, обично во некоја специјализирана дупка или контејнер) на почвата, и берба на храна која, по обработката, создава ѓубриво, и откога ќе се изеде, отпадоци. Овој вид на затворено градинарство се користи речиси насекаде во светот, и покрај извесните здравствени ризици доколку не се употребуваат современи технологии и методи.
1 Примери во Македонија
* Кровна градина на објектот Росица од детската градинка „Братство-Единство“ во Општина Чаир, Скопје.
* Разни приватни резиденции
2 Поврзано
* Зелен покрив
* Надградбен стан (''пентхаус''), кој често има вакви градини
* Жив ѕид (градинарство)
* Кензингтонски покривни градини
* Ралф Ханкок, дизајнер на кровните градини врз Рокфелер центарот
* Семирамидини висечки градини
* Урбано земјоделство
* Список на градинарски теми
* Тревник
Пајонско племенско и кралско монетоковање

Пајонско монетоковање се јавува во VI век пр. н.е. што од една страна е резултат на влијанијата кои доаѓаат од малоазискиот простор, а од друга страна и резултат на созреаните општествени и економски односи. Првите пари биле ковани од пајонските племиња Дерони, Лајаи, Бизалти, Орески, Заелаи, Тинтени, Едони, но и градовите Лете (530-480 г. пр.н.е.) и Ихне (530-480 г.пр.н.е.). Овие племенски ковања имале паричен систем кој се засновал на статерот со тежина од 9,80 г. Независното племенско ковање било прекинато во 479 г. пр.н.е.
Покрај племенското ковање, пари биле емитувани и од пајонските владетели чии имиња се појавуваат на парите почнувајќи веројатно од третата четвртина на V век пр. н.е. кога е датиран сребрениот диобол на претпоставениот пајонски владетел Теутаос. Покрај оваа монета откриени се уште неколку примероци на други претпоставени пајонски владетели кои не се споменуваат во изворите, но нивните имиња се читаат на монетите: Теутамадос, Бастареј, Никарх, Симон, Теутиас и Диплај, ковани во редуциран феникиски, односно пајонски стандард. Првиот пајонски владетел потврден со изворите, кој кова свои пари е Ликеј (ц.356-ц.340 г. пр.н.е). Во негово име биле емитувани сребрени тетрадрахми и драхми според пајонски стандард. Следниот пајонски владетел Патрај (340/335-315 г. пр. н.е.) ковал тетратрахми, драхмите и тетраоболите. Неговиот наследник Авдолеон (315-286/5 г. пр. н.е.), ковал повеќе видови тетрадрахми, дидрахми, драхми, тетраоболи и бронзени монети. Од пајонскиот владетел Леон (ц.278-250 г. пр.н.е) и неговиот син Дропион познати се само бронзени пари.
1 Поврзано
* Пајонци
* Пајонија
* Нумизматички музеј на Народна банка на Република Македонија
Фатмир Сејдиу

Фатмир Сејдиу (роден 23 октомври 1951) е Транзиционен Претседател на Косово. Роден е во Пакаштица, село близу Подујево. Сејдиу завршил основно и средно образование во Подујево, а завршил Правен факултет на Универзитетот во Приштина. Тој се здобил со которат и денес е професор на Правниот факултет и Факултетот за политички науки на истот универзитет. На 10 февруари 2006 Косовското Собрание го избира за Претседател на Косово по смртта на дотогашниот претседател Ибрахим Ругова.
Фатмир Сејдиу е еден од авторите на таканаречениот „Устав“ на Косово од 2001 г. Тој течно зборува албански, англиски и француски јазик.
Сејдиу живее во Приштина со неговата сопруга и три деца.
Пелистерски Очи

Пелистерските Очи се леднички езера на Пелистер. Тие се две на број и се нарекуваат уште и Големо и Мало Езеро. Големото Езеро се наоѓа на надморска височина од 2.218 м, долго е 233 м, а широко 162 м. Малото Езеро се наоѓа на надморска височина од 2.180 м долго е 79 м а широко 162 м. Големото е длабоко 14,5 м а малото 2,6 м. Веднаш крај Големото Езеро има планинарски дом со капацитет од 50-100 легла и прекрасни терени за планинарење, алпинизам, планински велосипедизам и спортување. До езерата може да се стигне од две страни по две одлично обележани планинарски патеки. Едната патека води од с.Нижеполе од месноста Лак Поток (бараки) или ски-лифтот преку пределот Дебел Рид, а другата по која може да се движат и џипови и теренски возила започнува од хотелот „Молика“ и преку месноста Јоргов Камен, минувајќи зад Малото Езеро завршува кај планинарскиот дом до самото Големо Езеро. До Малото Езеро води и добро обележаната планинарска патека која води од планинарскиот дом на Големото Езеро (1 до 1,5 часа) кон највисокиот врв на целата планина - Пелистер (антени) висок 2601 метар. Во Големото Езеро живее и малуброен ендемски вид на риби. Во летниот период во студените води на двете езера често се капат многу посетители и планинари. Единствената точка од која може во видикот да се здогледаат двете езера се наоѓа веднаш штом се искачи на котата односно сртот над планинарскиот дом на Големото Езеро на патеката која води за врвот Пелистер и Малото Езеро.
1 Народно предание за настанокот
Меѓу народот постои следното предание (легенда) како настанале овие две леднички езера познати како Пелистерски или Горски Очи. Во дамнешни времиња во минатото, на планината Баба под Пелистер живееле братчето Јорго и сестричката Флора кои имале свое стадо овци кое среќни го напасувале по целата планина. Еден ден братчето се изгубило, по што сестрата започнала безуспешна потрага по која започнала непрестајно деноноќно да плаче и жали за својот загубен брат. Плачејќи непрестајно, солзите се слевале во двете вдлабнатини во кои се создале овие езера. Изнемоштена од тага, сестрата пред да почине кога ги видела убавите езера кои се создале им проговорила ако некогаш го видат нејзиниот брат да му пренесат да се измие и напие од нивните води за така таа да го помилува.
2 Галерија
Пајонски јазик

Пајонски јазик — малку истражениот јазик на античките Пајонци, чие кралство некогаш се простирало северно од Македон и во Дарданија и, во најраните времиња, во југозападна Тракија.
Од класични извори познати ни се неколку пајонски зборови:
* '''', ''монаипос'', див бик
* '''', вид на риба која некогаш живеела во езерото
*''папракс'', вид на риба која некогаш живеела во езерото Прасиј. ''Папракас'', маш. акуз. мн.
Постојат наоди за ред антропоними (некои само преку пајонските монети), како и за неколку топоними (Билазора, Астибо) и неколку теоними (''Дриал'', ''Диал'', пајонскиот Дионис), како и следниве:
*''Понтос'', притока на реката Струмица, веројатно од *понктос, ''мочурлив'';
*''Стобои'' (денешно Градско), име на град, од *стоб (спор. старопруски ''стабис'' „карпа“, старословенски ''стобору'', „столб“, староанглиски ''стапол'', „дирек“, старогрчки ''стобос'', „карање, лоши зборови“);
*''Дóберос'', друг пајонски град, од *деуб- „длабок“ (спор. литвански ''дубус'', англиски ''дип'');
*''Агриан'', име на племе, од *агро- „поле“ (спор. латински ''агер'', грчки ''агрос'').
Класичните извори обично ги сметаат Пајонците за посебен народ, различен од Тракијците и Илирите, со свој етнос и јазик. Атенеј го поврзува пајонскиот со мисискиот јазик, кој и самиот е малку истражен. Доколку ова е точно, тоа би значело дека пајонскиот бил анадолски јазик.
Од друга страна, Пајонците од некои се сметале за потомци на Фригијците, што би значело дека пајонскиот ѝ припаѓа на истата група јазици како и фригискиот.
Современите јазичари се нерешени за класификацијата на пајонскиот јазик, заради екстремната оскудност на материјали за него. Од една страна Вилхелм Томашек и Паул Кретшмер тврдат дека тој им припаѓал на илирските јазици, а од друга страна Димитер Дечев, тврди дека јазикот бил сроден на тракискиот.
Меѓутоа, по сè изгледа дека пајонскиот бил различен и од двата. Тој ја поседува одликата a/o и не изгледа дека е кентумски јазик.
1 Наводи
* Francisco Villar, ''Gli Indoeuropei e le origini dell'Europa'', (1997), Il Mulino, ISBN 88-15-05708-0
Математичка анализа

Математичката анализа — една од најбитните гранки на математиката, разработува неколку неразделно сврзани делови на математиката како теоријата на полиња, теоријата на низи и теоријата на функции.
Математичката анализа е своевиден почеток на вишата математика, па затоа честопати се сретнува токму под тоа име. Како и да е, самата анализа не е хомогена и единствена туку има повеќе свои дисциплини. Така (условно) и анализата може да се подели на ''нижа'' или ''елементарна анализа'' и ''виша'' или ''неелементарна анализа''. Елементарната анализа главно се занимава со својствата и формите во еднодимензионални полиња (едно и дводимензионални пресликувања, бројни и функционални низи и редови и сл.), додека неелементарната со формите и својствата на повеќедимензионалните полиња. Основните дисциплини на анализата се:
* Теорија на полиња
* Теорија на низите
* Теорија на пресликувања (функции)
** Диференцијално сметање
** Интегрално сметање
* Теорија на редовите
* Теорија на мерата
Според полето над кое се изведуваат сите процеси и операции анализата може да биде реална анализа (ако е ограничена над полето од реални броеви) или комплексна анализа (ако процесите и операциите се извршуваат над полето комплексни броеви).
1 Поврзано
* Виша математичка анализа
Пустец

Пустец (|Pustec; службено до 2013 г. ''sq'', ''Лиќенас'') — село во Мала Преспа, Албанија, во рамките на областа Горица (Корча) со македонско население.
1 Географија и местоположба
Пустец e село во Република Албанија и административен центар на Општина Пустец, и се наоѓа во јужниот дел на областа Мала Преспа на брегот на Преспанското Езеро.
Во атарот на Пустец се наоѓа островот Мал Град.
1.1 Топонимија
Во атарот на Пустец се познати следниве позначајни топоними:
Апстара, Арапица, Бабите, Башите, Божурките, Брекина, Варниците, Габро, Гапче, Гола Чука, Голина, Горица, Граци, Грашишта, Гробишник, Гуалник, Ѓуптино, Дебелес, Долимано, Доличките, Долно Родостински, Долчето, Драгва Нива, Дрен, Дрмељ, Змија, Иљојте, Јамите, Јамје, Јарината, Калаузо, Колиња, Кољојца, Коријата, Косто Дол, Кравите, Л’ка, Ливадата, Магур, Мал Град, Мали Магур, Мали Манстир, Мечката, На Кол, На Поле, Над Камен, Новото, Патеш, Плошта, Прливец, Пустец, Рачара, С’ржејнца, Секоите, Сината Нива, Скапецот, Смокоите, Сопот, Стари Кладенец, Сува Гора, Точкојца, Улјајнца, Цероите, Чежмите, Шантајца.
2 Историја
Во селото постои црква „Св. Архангел Михаил“ изградена во 1754 година.
3 Стопанство
Економската состојба во селото и целиот крај е катастрофална. Само 5% од жителите се вработени, а населението главно се занимава со земјоделство, риболов, сточарство и продавање на разна стока на пазарите во поголемите градови во Македонија и Албанија.
4 Демографија
Во 1900 година според Васил К’нчов селото броело 410 православни Македонци. Во селото денес живеат околу 3.500 жители од кои над 99 % се Македонци.
Година, Население
1900, 410
1926, 515
1945, 565
1960, 697
1969, 788
1979, 941
1989, 1.035
2000, 1.120
2013, 3.500
4.1 Родови
Пустец е македонско село.
Родови во селото се: ''Аговци, Бачиновци, Бојковци, Вељановци, Ватиовци (Ѓоргијовци), Вангеловци, Волкановци, Главчевци (''доселени се од Церје во 1976 година), ''Дамовци, Дуровци, Ѓавовци, Журковци, Ѕрлевци, Јоновци, Колевци, Кољаковци, Малевци (''доселени од Глобочани), ''Митревци, Мренкаровци, Наумовци, Ничовци, Пашкаловци, Поповци, Постоличините, Сотировци (''доселени од Церје), ''Ставревци, Трајковци (''доселени од Церје), ''Тенковци, Таневци, Трајановци, Цазовци, Џељовци и Ушкаровци.''
5 Општествени установи
Во селото работат основно и средно училиште, а овозможено е образование на македонски јазик само до четврто одделение. Во рамките на училиштето во Пустец постои и библиотека со огромен фонд на книги на македонски јазик.
6 Збратимени општини
* Општина Новаци, Македонија
7 Личности
* Едмонд Темелко — градоначалник
* Трајан Ѓорѓиовски
* Митре Колевски
* Валентина Нестор (р. 1971) — јазичарка
8 Поврзано
* Мала Преспа
* Организација „Преспа“
* Голо Брдо
* Друштво „Мир“
Мир (друштво)

Мир е здружение на Македонците од реонот на Голо Брдо во Република Албанија. Претседател на ова друштво е Кимет Фетаху.
1 Други статии
* Преспа (друштво)
* Голо Брдо
* Мала Преспа
* Пустец
2 Врски
*
Пинар дел Рио (покраина)

Пинар дел Рио (|Provincia de Pinar del Río) е една од покраините во Куба. Се наоѓа на западниот крај на островот Куба.
Во покраината се наоѓа еден од трите главни планински венци во земјата, Кордиљера де Гванигванико, поделен источно на Сиера дел Росарио и западно Сиера де лос Органос. Овој пејзаж се одликува со стрми падини од варовник и рамни, плодни долини.
Речиси целото стопанство во покраината се состои од одгледување на тутун кој претставува 70% од тутунот за пури во Куба, кој е високоценет во странство. Најдобриот тутун кој се користи за поскапи марки на пури, расте во рамнината Сан Хуан и Мартинес.
1 Општини
Општина, Население(2004), Површина(км²), Местоположба
Вињалес
Гване
Консоласион дел Сур
Ла Палма
Лос Паласиос
Мантуа
Минас де Матаамбре
Пинар дел Рио
Сан Луис
Сан Хуан и Мартинес
Сандино
''Извор: Население од пописот во 2004 г.''''Површина според општинската прераспределба од 1976 г.''